**Izziņa par atzinumos sniegtajiem iebildumiem**

**Saeimas lēmuma “Par Latvijas Nacionālo bruņoto spēku karavīru dalību starptautiskajā operācijā Kosovā (*KFOR*)” projektam**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | 2 | 3 | 4 | 5 | 6 |

**II.  Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 1 | 2 | 3 | 4 |
| 1. | Saeimas lēmuma projekts šādā redakcijā: “Pamatojoties uz likuma „Latvijas Nacionālo bruņoto spēku piedalīšanās starptautiskajās operācijās” 1. panta pirmās daļas 1. punktu, 1. panta otro daļu un 5. panta pirmo daļu nosūtīt Latvijas Nacionālo bruņoto spēku karavīrus dalībai starptautiskajā operācijā Kosovā *(KFOR)*.”. | **Tieslietu ministrija**Lūdzam precizēt lēmumu atbilstoši likuma “Latvijas Nacionālo bruņoto spēku piedalīšanās starptautiskajās operācijās” (turpmāk - likums) 1. panta otrajai daļai, ietverot lēmumā atsauci uz anotācijā norādīto Apvieno Nāciju Organizācijas (ANO) Drošības padomes 1999. gada 10. jūnija rezolūciju Nr. 1244 (1999). Vienlaikus lūdzam atbilstoši likuma 5. panta pirmajai daļai norādīt lēmumā to starptautisko organizāciju vai valsti, kura vada starptautisko operāciju Kosovā (*KFOR*). Atbilstoši lēmuma anotācijas I sadaļas 2. punktā norādītajam operācija Kosovā (*Kosovo Force* – KFOR) ir Ziemeļatlantijas līguma organizācijas (NATO) vadīta. | **Iebildums ņemts vērā** | Saeimas lēmuma projekta teksts precizēts atbilstoši iebildumam šādā redakcijā: “Ievērojot Apvienoto Nāciju Organizācijas Drošības padomes 1999. gada 10. jūnija rezolūciju Nr. 1244 (1999) un pamatojoties uz likuma „Latvijas Nacionālo bruņoto spēku piedalīšanās starptautiskajās operācijās” 1. panta pirmās daļas 1. punktu, 1. panta otro daļu un 5. panta pirmo daļu, nosūtīt Latvijas Nacionālo bruņoto spēku karavīrus dalībai Ziemeļatlantijas līguma organizācijas vadītajā starptautiskajā operācijā Kosovā (*KFOR*) uz laiku līdz 2023. gada 31. decembrim.” |
| 2. | Saeimas lēmuma projekts šādā redakcijā: “Pamatojoties uz likuma „Latvijas Nacionālo bruņoto spēku piedalīšanās starptautiskajās operācijās” 1. panta pirmās daļas 1. punktu, 1. panta otro daļu un 5. panta pirmo daļu nosūtīt Latvijas Nacionālo bruņoto spēku karavīrus dalībai starptautiskajā operācijā Kosovā *(KFOR)*.”. | **Tieslietu ministrija**Likuma 5. panta pirmā daļa noteic, ka “Latvijas Nacionālo bruņoto spēku kontingents saskaņā ar Saeimas lēmumu var nodot tās starptautiskās organizācijas vai valsts pārziņā, kura vada starptautisko operāciju — starptautisko operāciju veikšanai uz laiku un ar noteikumiem, ko nosaka Saeimas lēmums.” Ņemot vērā likuma 5. panta pirmajā daļā noteikto, lūdzam lēmumā norādīt termiņu, līdz kuram paredzēta Latvijas Nacionālo bruņoto spēku karavīru dalība starptautiskajā operācijā Kosovā (*KFOR*), vai arī norādīt atsauci uz dokumentu, kas paredz šādu termiņu.Vienlaikus, ņemot vērā likuma 5. panta pirmajā daļā noteikto, lūdzam izvērtēt nepieciešamību lēmumā norādīt noteikumus Latvijas Nacionālo bruņoto spēku karavīru dalībai starptautiskajā operācijā Kosovā (*KFOR*). Aicinām ņemt vērā, piemēram, projekta anotācijas I sadaļas 2. punktā norādītos KFOR galvenos uzdevumus, kā arī lēmuma anotācijas I sadaļas 2. punktā norādītos Latvijas dalības nosacījumus: “Latvija varētu piedalīties *RC-E (Regional Command – East)* Amerikas Savienoto Valstu (ASV) vadītajā daudznacionālajā bataljonā vienas vieglās kājnieku rotas sastāvā. Kontingenta skaitliskais sastāvs nepārsniegtu 160 karavīru, un galvenie uzdevumi būtu patrulēšana, savu spēku aizsardzība *(Force Protection – FP),* savu kaujas spēju uzturēšana (pašapmācība) un ātrās reaģēšanas spēku uzdevumu pildīšana.” | **Iebildums ņemts vērā**Iebilduma otrajā daļā Tieslietu ministrija lūdz, ņemot vērā likuma 5. panta pirmajā daļā noteikto, izvērtēt nepieciešamību lēmumā norādīt noteikumus – Aizsardzības ministrija papildināja Saeimas lēmuma projektu ar norādi uz ANO Drošības padomes 1999. gada 10. jūnija rezolūciju Nr.1244 (1999), kurā ir noteikti *KFOR* uzdevumi un tiesības, norādīja starptautisko organizāciju, kuras vadībā notiek KFOR, kā arī dalības operācijā termiņu. Aizsardzības ministrijas vērtējumā nav vērts atkārtoti Saeimas lēmumā atrunāt ANO Drošības padomes regulējumu. Savukārt attiecībā uz lēmuma anotācijas I sadaļas 2. punktā norādītajiem Latvijas dalības nosacījumiem (piem., plānotais karavīru skaits; kurā sastāvā plānota NBS karavīru dalība utt.) - tā kā šādi nosacījumi ir operacionāla rakstura un tie var mainīties atkarībā no faktiskajiem apstākļiem un resursiem, bez tam līdzšinējā praksē šādi nosacījumi Saeimas lēmumos par Latvijas NBS karavīru dalību starptautiskajās operācijās netiek ietverti, Aizsardzības ministrijas ieskatā šādu operacionālu nosacījumu norādīšana Saeimas lēmuma projektā nav lietderīga. | Saeimas lēmuma projekta teksts precizēts atbilstoši iebildumam šādā redakcijā: “Ievērojot Apvienoto Nāciju Organizācijas Drošības padomes 1999. gada 10. jūnija rezolūciju Nr. 1244 (1999) un pamatojoties uz likuma „Latvijas Nacionālo bruņoto spēku piedalīšanās starptautiskajās operācijās” 1. panta pirmās daļas 1. punktu, 1. panta otro daļu un 5. panta pirmo daļu, nosūtīt Latvijas Nacionālo bruņoto spēku karavīrus dalībai Ziemeļatlantijas līguma organizācijas vadītajā starptautiskajā operācijā Kosovā (*KFOR*) uz laiku līdz 2023. gada 31. decembrim.” |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_S. Šadurska

Signe Šadurska, 67335247

Signe.Sadurska@mod.gov.lv